NEUVOSTON ASETUS (ETY) N:o 868/90,

annettu 2 päivänä huhtikuuta 1990,

lopullisen polkumyyntitullin käyttöön ottamisesta tiettyjen Jugoslaviasta ja Romaniasta peräisin olevien raudasta tai seostamattomasta teräksestä valmistettujen hitsattujen putkien tuonnissa ja tälle tuonnille säädetyn väliaikaisen polkumyyntitullin lopullisesta kantamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88() ja erityisesti sen 12 artiklan,

ottaa huomioon komission mainitussa asetuksessa säädettyä neuvoa-antavaa komiteaa kuultuaan tekemän ehdotuksen,

sekä katsoo, että:

A. Väliaikaiset toimenpiteet

(1) Komissio otti asetuksella (ETY) N:o 3074/89() käyttöön väliaikaisen polkumyyntitullin tiettyjen Jugoslaviasta ja Romaniasta peräisin olevien raudasta tai seostamattomasta teräksestä valmistettujen hitsattujen putkien tuonnissa.

(2) Asetuksella (ETY) N:o 342/90() väliaikaisen polkumyyntitullin voimassaoloa jatkettiin enintään kahdella kuukaudella.

B. Menettelyn jatko

(3) Saatuaan tiedon alustavan tutkimuksen pääasiallisista päätelmistä romanialainen viejä ja eräs jugoslavialainen tuottaja/viejä pyysivät komissiolta mahdollisuutta tulla kuulluiksi, ja saivat tämän mahdollisuuden. Ne esittivät myös kirjallisia huomautuksia tämän tutkimuksen päätelmistä muodostamistaan näkökannoista.

C. Polkumyynti

(4) Koska Jugoslaviasta ja Romaniasta peräisin olevaa tuontia koskevan väliaikaisen tullin käyttöön ottamisen jälkeen ei ilmoitettu mistään uusista polkumyyntiä koskevista tekijöistä, Jugoslaviaa ja Romaniaa koskevia polkumyyntiin liittyviä, asetuksessa (ETY) N:o 3074/89 esitettyjä päätelmiä pidetään lopullisina.

D. Vahinko

(5) Vahinkoon liittyen romanialainen viejä korosti, että komissio otti käyttöön väliaikaisen polkumyyntitullin tietyille raudasta tai seostamattomasta teräksestä valmistetuille hitsatuille putkille, jotka kuuluvat CN-koodeihin 7306 30 51, 7306 30 59, ex 7306 30 71 ja ex 7306 30 79, joita Romania ei vienyt yhteisöön. Komissio kuitenkin totesi, että tutkimuksen aikana Romania oli vienyt näihin neljään edellä mainittuun CN-koodiin kuuluvia hitsattuja putkia.

(6) Lisäksi romanialainen viejä ilmoitti, että vuonna 1988 yhteisöön suuntautuneen viennin määrä oli lähes sama kuin vuoden 1985 viety määrä, eikä se tämän vuoksi aiheuttanut vahinkoa yhteisön tuotannolle. Komissio arvioi, että vuosien 1985 ja 1988 tilannetta ei voi verrata keskenään, koska hintasitoumusta sovellettiin vuoden 1987 toukokuuhun() asti. Viiteajanjakson aikana kyseisen viejän noudattama alihinnoittelu oli sen aiheuttaman vahingon pääasiallinen syy.

(7) Tämän vuoksi asetuksessa (ETY) N:o 3074/89 esitetyt vahinkoa koskevat päätelmät vahvistetaan.

E. Yhteisön etu

(8) Yksikään Jugoslaviasta ja Romaniasta tuotujen raudasta tai seostamattomasta teräksestä valmistettujen hitsattujen putkien, joihin sovellettiin väliaikaista polkumyyntitullia, käyttäjä ei esittänyt huomautuksia asetuksen (ETY) N:o 3074/89 2 artiklassa vahvistetussa määräajassa.

(9) Tämän vuoksi vahvistetaan komission päätelmä, jonka mukaan on yhteisön edun mukaista toteuttaa toimenpiteitä. Näissä olosuhteissa yhteisön edun suojaaminen edellyttää, että otetaan käyttöön lopullinen polkumyyntitulli tiettyjen Jugoslaviasta ja Romaniasta peräisin olevien raudasta tai seostamattomasta teräksestä valmistettujen hitsattujen tuotteiden tuonnissa.

F. Tullimäärä

(10) Väliaikainen polkumyyntitulli laskettiin siten, että yhteisön teollisuudelle aiheutunut vahinko poistettaisiin. Koska komission väliaikaiset päätelmät vahvistettiin, lopulliseksi polkumyyntitulliksi olisi vahvistettava samat määrät kuin vahvistettiin väliaikaiseksi polkumyyntitulliksi.

G. Sitoumukset

(11) Romanialainen viejä, Metalexportimport, ja jugoslavialainen tuottaja/viejä, Zeljezara Sisak, joille ilmoitettiin siitä, että alustavan tutkimuksen päätelmät vahvistettaisiin, tarjoutuivat tekemään sitoumuksia tietyistä yhteisöön viemistään raudasta tai seostamattomasta teräksestä valmistetuista hitsatuista putkista.

(12) Näiden sitoumusten vaikutuksesta kyseisten tuotteiden yhteisöön suuntautuvan viennin hinnat saadaan riittävälle tasolle yhteisön teollisuudelle aiheutuneen vahingon poistamiseksi. Komissio piti tämän vuoksi näitä sitoumuksia hyväksyttävinä.

(13) Neuvoa-antavaa komiteaa kuultuaan komissio hyväksyi nämä sitoumukset päätöksessään 90/166/ETY().

H. Väliaikaisen tullin kantaminen

(14) Vahvistettujen polkumyyntimarginaalien huomattavuuden ja yhteisön tuottajille aiheutuneen vahingon vakavuuden vuoksi pidettiin tarpeellisena kantaa kokonaisuudessaan väliaikaisen polkumyyntitullin vakuutena olevat määrät,

ON ANTANUT TÄMÄN ASETUKSEN:

1 artikla

1. Otetaan käyttöön lopullinen polkumyyntitulli tuotaessa tiettyjä Jugoslaviasta ja Romaniasta peräisin olevia raudasta tai seostamattomasta teräksestä valmistettuja hitsattuja putkia, jotka ovat kierteitettyjä tai kierteitettäviä, sinkillä pinnoitettuja tai pinnoittamattomia, poikkileikkaukseltaan ympyrän muotoisia ja läpimitaltaan enintään 168,3 millimetriä ja jotka kuuluvat CN-koodeihin 7306 30 51, 7306 30 59, ex 7306 30 71 (Taric-koodi 7306 30 71 90) ja ex 7306 30 79 (Taric-koodi 7306 30 79 90).

2. Jugoslavian tullimäärä on 18 prosenttia ja Romanian tullimäärä on 22 prosenttia. Tulli lasketaan tullaamattomana vapaasti yhteisön rajalla nettohinnan perusteella.

3. Jollei 2 kohdasta muuta johdu, tullia ei sovelleta sellaisiin kyseisiin tuotteisiin, joita Zeljezara Sisak, Sisak, Jugoslavia ja Metalexportimport, Bukarest, Romania valmistavat ja myyvät suoraan yhteisöön (Taric-lisäkoodit annetaan liitteessä).

4. Sovelletaan voimassa olevia tulleja koskevia säännöksiä.

2 artikla

Asetuksen (ETY) N:o 3074/89 nojalla väliaikaisen polkumyyntitullin vakuutena olleet määrät kannetaan lopullisesti ja kokonaisuudessaan.

3 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Luxemburgissa 2 päivänä huhtikuuta 1990.

Neuvoston puolesta

Puheenjohtaja

G. COLLINS

()

() EYVL N:o L 209, 2.8.1988, s. 1

() EYVL N:o L 294, 13.10.1989, s. 10

() EYVL N:o L 38, 10.2.1990, s. 9

() EYVL N:o L 150, 29.5.1982, s. 1

EYVL N:o C 128, 14.5.1987, s. 3

EYVL N:o C 358, 31.12.1987, s. 83

() EYVL N:o L 91, 6.4.1990, s. 36

LIITE

Taric-lisäkoodit

>TAULUKON PAIKKA>